2001/925/EY: Komission päätös, tehty 20 päivänä joulukuuta 2001, klassiseen sikaruttoon liittyvistä suojatoimenpiteistä Espanjassa ja päätöksen 2001/863/EY kumoamisesta (ETA:n kannalta merkityksellinen teksti) (tiedoksiannettu numerolla K(2001) 4720)



Virallinen lehti nro L 339 , 21/12/2001 s. 0056 - 0058



Komission päätös, tehty 20 päivänä joulukuuta 2001, klassiseen sikaruttoon liittyvistä suojatoimenpiteistä Espanjassa ja päätöksen 2001/863/EY kumoamisesta (tiedoksiannettu numerolla K(2001) 4720) (ETA:n kannalta merkityksellinen teksti) (2001/925/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Kataloniassa Espanjassa esiintyy klassista sikaruttoa. (2) Elävien sikojen kaupan vuoksi nämä tautitapaukset muodostavat uhan muiden jäsenvaltioiden karjalle. (3) Espanja on toteuttanut toimenpiteitä yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) mukaisesti. (4) Komissio toteutti ennen pysyvän eläinlääkintäkomitean kokousta yhteistyössä kyseisen jäsenvaltion kanssa joitakin väliaikaisia suojatoimenpiteitä suojatoimenpiteistä klassista sikaruttoa vastaan Espanjassa tehdyllä päätöksellä 2001/863/EY(4). (5) Tilanteen kehittymisen ja epidemiologisista tutkimuksista saatujen tulosten perusteella on tarpeen jatkaa jo aloitettuja toimenpiteitä ja selkeyden vuoksi kumota päätös 2001/863/EY. (6) Espanja on toteuttanut alueellaan klassisen sikaruton serologista seurantaa koskevia lisätoimenpiteitä. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Espanjan on varmistettava, että vain sellaisia sikoja saa lähettää, jotka: a) ovat lähtöisin liitteessä kuvattujen alueiden ulkopuolelta, ja b) ovat olleet alkuperätilalla vähintään 30 päivää ennen lastausta tai, jos ne ovat alle 30 päivän ikäisiä, syntymästään asti, ja c) ovat lähtöisin tilalta, jonne ei ole tuotu eläviä sikoja kyseisten sikojen lähettämistä välittömästi edeltäneiden 30 päivän aikana, ja d) kuljetetaan suoraan virallisesti sinetöidyissä kuljetusvälineissä ilman keräilykeskuksessa käyntiä määräpaikkana olevalle tilalle tai määräpaikkana olevaan teurastamoon. Kauttakuljetus liitteessä kuvatun alueen läpi saa tapahtua ainoastaan pääteitä tai rautateitä käyttäen ja kuljetusvälinettä pysäyttämättä. 2. Liitteessä kuvattujen alueiden ulkopuolelta tulevien sikojen siirrot sallitaan ainoastaan kolmen päivän kuluttua toimivaltaisen eläinlääkintäviranomaisen määräpaikan ja mahdollisen kauttakulkumaan keskus- ja paikallishallinnon eläinlääkintäviranomaisille osoittamasta ennakkoilmoituksesta. 2 artikla 1. Espanjan on varmistettava, että sikojen siemennestettä ei lähetetä, paitsi jos siemenneste on peräisin liitteessä tarkoitetun alueen ulkopuolella sijaitsevilla, neuvoston direktiivin 90/429/ETY(5) 3 artiklan a kohdassa tarkoitetuilla keinosiemennysasemilla pidetyistä karjuista. 2. Espanjan on varmistettava, että sikojen munasoluja ja alkioita ei lähetetä, paitsi jos ne ovat peräisin liitteessä kuvattujen alueiden ulkopuolella olevilla tiloilla pidetyistä sioista. 3 artikla 1. Lisätään neuvoston direktiivissä 64/432/ETY(6) säädettyyn, Espanjasta lähetettyjen sikojen mukana olevaan terveystodistukseen seuraava maininta: "Eläimet ovat klassiseen sikaruttoon liittyvistä suojatoimenpiteistä Espanjassa 20 päivänä joulukuuta 2001 tehdyn komission päätöksen 2001/925/EY mukaisia." 2. Lisätään direktiivissä 90/429/ETY säädettyyn, Espanjasta lähetettävän siitoskarjujen siemennesteen mukana olevaan terveystodistukseen seuraava maininta: "Eläimet ovat klassiseen sikaruttoon liittyvistä suojatoimenpiteistä Espanjassa 20 päivänä joulukuuta 2001 tehdyn komission päätöksen 2001/925/EY mukaisia." 3. Lisätään komission päätöksessä 95/483/EY(7) säädettyyn Espanjasta lähetettyjen sikojen alkioiden ja munasolujen mukana olevaan terveystodistukseen seuraava maininta: "Alkiot/munasolut(8) ovat klassiseen sikaruttoon liittyvistä suojatoimenpiteistä Espanjassa 20 päivänä joulukuuta 2001 tehdyn komission päätöksen 2001/925/EY mukaisia." 4 artikla Espanjan on varmistettava, että sikojen kuljetuksessa käytetyt ajoneuvot puhdistetaan ja desinfioidaan jokaisen käyttökerran jälkeen, ja kuljetusliikkeen on esitettävä todisteet tällaisesta desinfioinnista. 5 artikla Espanjan on varmistettava, että sikoja ei siirretä alkuperätilalta muuhun määräpaikkaan liitteessä kuvatuilla alueilla ellei kyseisellä tilalla kuljetusta edeltäneiden 30 vuorokauden aikana Espanjan viranomaisten antaminen yksityiskohtaisten ohjeiden mukaisesti suoritetuista klassisen sikaruton serologisista testeistä ole saatu negatiivisia tuloksia. Espanjan on ilmoitettava komissiolle ja jäsenvaltioille pysyvässä eläinlääkintäkomiteassa liitteessä kuvatuilla alueilla suoritettujen klassisen sikaruton serologisen seurannan tuloksista. 6 artikla Kumotaan päätös 2001/863/EY. 7 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 8 artikla Tätä päätöstä tarkastellaan uudelleen ennen 20 päivää tammikuuta 2002. Sitä sovelletaan 31 päivään tammikuuta 2002. 9 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5. (4) EYVL L 321, 6.12.2001, s. 38. (5) EYVL L 224, 18.8.1990, s. 62. (6) EYVL 121, 29.7.1964, s. 1977/64. (7) EYVL L 275, 18.11.1995, s. 30. (8) Tarpeeton yliviivataan. LIITE - Cataluña